โชคชัย บัณฑิต'

**โชคชัย บัณฑิต**' (มีเครื่องหมาย ' ต่อท้าย) เป็นนามปากกาของ **โชคชัย บัณฑิตศิละศักดิ์** (21 มีนาคม พ.ศ. 2509—) เป็นอาจารย์และนักเขียนรางวัลซีไรต์ เริ่มมีผลงานเผยแพร่ตามหน้านิตยสารตั้งแต่ พ.ศ. 2528 ขณะเป็นนักศึกษาชั้นปีที่ 2 มหาวิทยาลัยเชียงใหม่ ปัจจุบันรับราชการตำแหน่งวิทยาจารย์ ระดับชำนาญการพิเศษ สอนวิชาภาษาไทย อยู่ที่ ศูนย์ฝึกพาณิชย์นาวี จังหวัดสมุทรปราการ

## การศึกษา
โชคชัยเกิดที่อำเภอลาดยาว จังหวัดนครสวรรค์ เป็นบุตรคนโตของ นายประมวล-นางบุญเลี่ยม บัณฑิตศิละศักดิ์  มีน้องชาย 1 คนคือ นายไกรลาศ บัณฑิตศิละศักดิ์ 

โชคชัยเข้าเรียนชั้นประถมศึกษาที่โรงเรียนปฐมสิทธิ์พิทยาคาร (ป. 1 – 4) แล้วเรียนต่อโรงเรียนบูรพาศึกษา ในอำเภอลาดยาว จังหวัดนครสวรรค์จนจบ ป.6 หลังจากนั้นเข้าเรียน ป.7 ที่โรงเรียนลาซาลโชติรวีนครสวรรค์ และเข้าเรียนมัธยมศึกษา (ม.ศ. 1-5) ในโรงเรียนนครสวรรค์ ในอำเภอเมืองนครสวรรค์ 

หลังจากจบชั้นมัธยมศึกษา โชคชัยได้เข้าเรียนระดับปริญญาตรี รัฐศาสตรบัณฑิต จากภาควิชารัฐศาสตร์ คณะสังคมศาสตร์ (ปัจจุบันคือ คณะรัฐศาสตร์และรัฐประศาสนศาสตร์ มหาวิทยาลัยเชียงใหม่ และศึกษาต่อระดับปริญญาโท  ศิลปศาสตรมหาบัณฑิต (ไทยศึกษา) จากคณะมนุษยศาสตร์ มหาวิทยาลัยรามคำแหง

## ผลงาน
มีผลงานรวมเล่ม จำนวน 14 เล่ม 
# กังสดาลดอกไม้ รวมบทกวี พ.ศ. 2534
# ลมอ่อนตะวันอุ่น รวมบทกวี พ.ศ. 2537
# เงานกในร่มไม้ รวมบทกวี พ.ศ. 2538
# บ้านเก่า จัดพิมพ์โดยสำนักพิมพ์รูปจันทร์ พ.ศ. 2544 (รวมบทกวีได้รับรางวัลซีไรต์ พ.ศ. 2544 ได้รับคัดเลือกให้เป็น 1 ใน 100 เล่ม หนังสือแนะนำสำหรับเยาวชน ของ สกว. และได้รับคัดเลือกให้เป็น วรรณกรรมดีเด่นในสมัยรัชกาลที่ 9 ตามแนวคิดศาสตร์พระราชา จากสำนักวรรณกรรมและประวัติศาสตร์ กรมศิลปากร กระทรวงวัฒนธรรม)
# เขียนกระดาษ วาดละคร รวมเรื่องสั้น พ.ศ. 2545
# รูปฉายลายชีพ รวมบทกวี พ.ศ. 2553(1 ใน 6 เล่ม เข้ารอบสุดท้ายรางวัลซีไรต์ พ.ศ. 2553)
# กวี ดู-โอ ดู อิท บนเฟซบุ๊ค รวมบทกวี พ.ศ. 2555 (เขียนร่วมกับ ศักดิ์ชัย ลัคนาวิเชียร)
# ของฝากจากแดนไกล รวมบทกวี พ.ศ. 2556 (1 ใน 7 เล่ม เข้ารอบสุดท้ายรางวัลซีไรต์ พ.ศ. 2556)
# หลากถ้อยในรอยทาง รวมบทกวี พ.ศ. 2559 (เข้ารอบแรกรางวัลซีไรต์ พ.ศ. 2559/รางวัลชมเชยประเภทกวีนิพนธ์ จาก สพฐ.กระทรวงศึกษาธิการ พ.ศ. 2560)
#ใต้เมฆต่างเมือง รวมบทกวี พ.ศ. 2562
#ฝูงนกเหนือวิหาร รวมบทกวี พ.ศ. 2563 (รางวัลดีเด่นประเภทกวีนิพนธ์ จาก สพฐ.กระทรวงศึกษาธิการ พ.ศ. 2564)
#รากคิด ลายคำ รวมคอลัมน์ตอบปัญหาด้านวรรณกรรม พ.ศ. 2564
#ระเบียงฟ้า ชายคาเมฆ รวมงานเขียนร้อยแก้วและร้อยกรอง พ.ศ. 2565
#จักรวาลสังเคราะห์ในกระเพาะปลวก รวมบทกวี  2567 (รางวัลชมเชยประเภทกวีนิพนธ์ จาก สพฐ.กระทรวงศึกษาธิการ 2568/เข้ารอบแรกรางวัลซีไรต์ 2568)

ผลงานบทกวีบางชิ้นได้รับการแปลเป็นภาษาต่างประเทศ (อังกฤษ ฝรั่งเศส เขมร) บทกวี "ในสระน้ำใส" และ "นครเมฆา" ได้รับการบรรจุเป็นบทเรียนในแบบเรียนวิชาภาษาไทยของสำนักพิมพ์ไทยวัฒนาพานิช (ชั้น ม.2 และ ม.4) รางวัลวรรณกรรมที่เคยได้รับนอกจากรางวัลซีไรต์ โชคชัยยังได้รับรางวัลบทกวีดีเด่น จากสมาคมภาษาและหนังสือแห่งประเทศไทย ในพระบรมราชูปถัมภ์ เมื่อ พ.ศ. 2552(เหตุการณ์ในกองถ่าย)และรางวัลชมเชย เมื่อ พ.ศ. 2535 (เวทนา) พ.ศ. 2541 (ปีกไม้-ลายแทง) พ.ศ. 2549 (คลอนด้ามขวาน) พ.ศ. 2551 (ขุดรากถากเหง้า)และ พ.ศ. 2553(โทษธรรม์!)
เกียรติคุณอื่น ๆ เช่น ศิษย์เก่าดีเด่น มหาวิทยาลัยรามคำแหง เมื่อ พ.ศ. 2550 นักศึกษาเก่ามหาวิทยาลัยเชียงใหม่ดีเด่น สาขาส่งเสริมศิลปวัฒนธรรม พ.ศ. 2553

นอกจากบทกวี เรื่องสั้น สารคดี และบทความแล้ว โชคชัยยังเขียนเพลงไว้จำนวนหนึ่ง โดยได้นำมารวมเป็นอัลบั้มที่ระลึกในโอกาสที่เขียนหนังสือมาครบ 30 ปีในชื่อชุด 
"ก้าวแรกบนถนนดนตรี 30 ปีบนถนนวรรณกรรม" เมื่อ พ.ศ. 2559

พ.ศ. 2561 โชคชัย ได้รับคัดเลือกจากสมาคมนักเขียนแห่งประเทศไทย ให้ได้รับรางวัลวรรณกรรมแม่น้ำโขง(Mekong river literature award) ประเภทร้อยกรอง รับรางวัลที่กรุงฮานอย ประเทศเวียดนาม พร้อมกันกับนักเขียนลุ่มแม่น้ำโขงทั้ง 6 ประเทศ และในปีเดียวกันนี้ยังได้รับรางวัลศิลปินแห่งลุ่มน้ำเจ้าพระยา สาขาวรรณศิลป์ จากมหาวิทยาลัยราชภัฏนครสวรรค์

พ.ศ. 2562 ***รางวัลราชมงคลสรรเสริญกิตติมศักดิ์*** ผู้มีผลงานดีเด่นทางวัฒนธรรมด้านศิลปะ สาขาวรรณศิลป์ จากมหาวิทยาลัยเทคโนโลยีราชมงคลธัญบุรี

กิจกรรมทางวรรณกรรม โชคชัย เคยเป็นกรรมการบริหารสมาคมนักเขียนแห่งประเทศไทย กรรมการบริหารสมาคมภาษาและหนังสือแห่งประเทศไทยฯ และ อุปนายกสมาคมนักกลอนแห่งประเทศไทย รวมทั้งเป็นกรรมการรางวัลวรรณกรรมต่าง ๆ เช่น รางวัลพานแว่นฟ้า รางวัลหนังสือดีเด่นเซเว่นบุ๊คอวอร์ด และรางวัลบรรณาธิการดีเด่น (รางวัลคุณนิลวรรณ ปิ่นทอง) เป็นต้น

## ดูเพิ่ม
* รางวัลซีไรต์

## เครื่องราชอิสริยาภรณ์

## อ้างอิง

## แหล่งข้อมูลอื่น
* บทกวีคลื่นพิโรธ โดยโชคชัย บัณฑิต' ที่เว็บไซต์เสขิยธรรม
* ประวัติ  - ที่เว็บของสำนักพิมพ์ประพันธ์สาส์น
* เว็บเสนอผลงานโชคชัย 

หมวดหมู่:บุคคลจากอำเภอลาดยาว
หมวดหมู่:ข้าราชการพลเรือนชาวไทย
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:กวีชาวไทย
หมวดหมู่:นักประพันธ์รางวัลซีไรต์ชาวไทย
หมวดหมู่:บุคคลจากโรงเรียนนครสวรรค์
หมวดหมู่:บุคคลจากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
หมวดหมู่:นักเขียนจากจังหวัดนครสวรรค์
หมวดหมู่:นักวิชาการจากจังหวัดนครสวรรค์